stanford-oval/wikipedia huggingface dataset:
โนรา สแตนตัน แบลตช์ บาร์นีย์
ชีวิตวัยเยาว์

โนราเกิดที่เมือง แฮมป์เชียร์ ประเทศอังกฤษ ในปี พ.ศ. 2426 เธอเป็นบุตรีของ วิลเลียม แบลตช์ และ แฮร์ริออต อีตัน สแตนตัน เธอได้ศึกษาวิชาเอกในด้าน ภาษาละติน และคณิตศาสตร์ ที่โรงเรียนฮอเรซมันน์ในนิวยอร์กซิตี ซึ่งต่อมาครอบครัวของเธอได้ย้ายถิ่นฐานมายังสหรัฐอเมริกาถาวร
เธอได้มีโอกาสศึกษาต่อในมหาวิทยาลัยคอร์เนลล์และสำเร็จการศึกษาในปี 2448 โดยเธอได้เป็นบัณฑิตคนแรกที่ได้รับปริญญาในด้านวิศวกรโยธา ซึ่งต่อมาได้เข้าร่วม สมาคมวิศวกรโยธาอเมริกัน (ASCE) และเป็นสมาชิกหญิงคนแรกของสมาคม เธอเริ่มทำงานในนิวยอร์กซิตีในงานด้านบริหารจัดการทรัพยากรน้ำ ในช่วงที่เธอได้ทำงานในนิวยอร์กนั้น เธอเป็นส่วนหนึ่งของกลุ่มที่เรียกร้องสิทธิสตรีในสหรัฐอเมริกา
ชีวิตแต่งงานกับ ลี เดอ ฟอเรสต์

ในปี พ.ศ. 2451 เธอได้แต่งงานกับนักประดิษฐ์ ลี เดอ ฟอเรสต์ ชำนาญในด้านเทคโนโลยีวิทยุไร้สาย ในปีต่อมาสามีเธอได้ขอให้เธอลาออกจากการเป็นวิศวกรโยธาและมาเป็นแม่บ้าน เธอได้ปฏิเสธและเป็นสาเหตุให้เธอได้แยกทางกับสามี ในปี 2452 หลังจากที่ได้หย่ากับสามี เธอยังคงทำงานต่อในด้านวิศวกรโยธา ในงานผู้ตรวจสอบอาคาร นักออกแบบโครงสร้างเหล็ก และสถาปนิกอีกด้วย
ชีวิตบั้นปลาย

ในปี 2462 โนราได้แต่งงานกับสถาปนิก มอร์แกน บาร์นีย์ โดยโนราเองยังคงทำงานในฐานะผู้สนับสนุนการเรียกร้องสิทธิสตรี และสถาปนิกในเวลาเดียวกัน และในปี 2487 เธอได้แต่งหนังสือในด้านสิทธิมนุษย์ในชื่อ World Peace Through a People's Parliament
โนราได้ทำงานเป็นนักพัฒนาสินทรัพย์ และเรียกร้องสิทธิสตรีจนกระทั่งเธอเสียชีวิต ในเมืองกรีนวิช รัฐคอนเนตทิคัต ในปี 2514
ดูเพิ่ม

"Nora Stanton Blatch Barney". Encyclopædia Britannica Online. สืบค้นเมื่อ 2008-06-01.
"Nora Stanton Blatch". IEEE Global History Network. IEEE. สืบค้นเมื่อ 2009-01-14.
Hijiya, James A. (1992). Lee de Forest and the Fatherhood of Radio. Lehigh University Press. pp. 78–87. ISBN 0934223238.
| [[วิกิพีเดีย:|ข้อมูลบุคคล]] |
| --- | --- |
ชื่อ: Barney, Nora Stanton Blatch}
ชื่ออื่น: 
รายละเอียดโดยย่อ: 
วันเกิด: September 30, 1883
สถานที่เกิด: 
วันตาย: January 18, 1971
สถานที่ตาย:
ดิสคริมิแนนต์

ดิสคริมิแนนต์ (อังกฤษ: Discriminant) ในทางพีชคณิตของพหุนาม ที่มีสัมประสิทธิ์เป็นจำนวนจริงหรือจำนวนเชิงซ้อน คือค่าที่ขึ้นกับสัมประสิทธิ์ของพหุนามนั้น ซึ่งดิสคริมิแนนต์จะมีค่าเป็นศูนย์ก็ต่อเมื่อพหุนามนั้นมีรากซ้ำกัน ตัวอย่างเช่น ดิสคริมิแนนต์ของพหุนามดีกรีสอง  ax^{2}+bx+c คือ  b^{2}-4ac และดิสคริมิแนนต์ของพหุนามดีกรีสาม  ax^{3}+bx^{2}+cx+d คือ  b^{2}c^{2}-4ac^{3}-4b^{3}d-27a^{2}d^{2}+18abcd
โนเดาต์

| โนเดาต์ |
| --- | --- |
โนเดาต์ในปี ค.ศ. 2009
ข้อมูลพื้นฐาน
ที่เกิด: แอนะไฮม์ รัฐแคลิฟอร์เนีย สหรัฐอเมริกา
แนวเพลง: สกาพังก์ , ออลเทอร์นาทิฟร็อก, ป็อปร็อก
ช่วงปี: 1986–2004 (พัก)   2008–ปัจจุบัน
ค่ายเพลง: Interscope, Trauma

สมาชิก: ทอม ดูมอนต์ (กีตาร์)   โทนี คานอล (เบส)   เอเดรียน ยัง (กลอง)   เกว็น สเตฟานี (ร้อง)
อดีตสมาชิก: Eric Carpenter Paul Caseley Gabriel Gonzalez Don Hammerstedt Alex Henderson Phil Jordan Chris Leal Jerry McMahon Alan Meade Tony Meade  John Spence Eric Stefani Chris Webb
โนเดาต์ (อังกฤษ: No Doubt) เป็นวงสกาพังก์ (เธิร์ดเวฟ สกา) สัญชาติอเมริกัน ก่อตั้งวงในแอนะไฮม์ รัฐแคลิฟอร์เนีย ในปี 1986 ผลงานอัลบั้มชุดแรกของพวกเขา No Doubt เป็นแนวสกา-ป็อป ไม่ประสบความสำเร็จเนื่องจากกระแสความนิยมในดนตรีแนวกรันจ์ในเวลานั้น ต่อมาอัลบั้มชุด Tragic Kingdom ที่มียอดขายระดับแผ่นเสียงระดับเพชร ช่วงทำให้กระแสแนวสกากลับมาในยุคทศวรรษ 1990 ส่วนซิงเกิล "Don't Speak" ซิงเกิลที่ 3 จากอัลบั้มนี้ สร้างสถิติขึ้นอันดับ 1 บนชาร์ทออกอากาศในชาร์ทบิลบอร์ดฮ็อต 100 แอร์เพลย์ ยาวนาน 16 สัปดาห์ ทำลายสถิติก่อนหน้านี้ของวงกูกูดอลส์ เพลง "Iris"
วงออกผลงานอัลบั้มถัดมาคือชุด Return of Saturn ในอีก 4 ปีถัดมา แต่เนื่องจากได้รับคำวิจารณ์ไม่ดี ทำให้อัลบั้มชุดนี้ถูกตัดสินว่าล้มเหลวได้ยอดขาย อีก 15 เดือนต่อมา พวกเขาออกผลงานชุด Rock Steady ที่นำเพลงแนวเร้กเก้ และแด๊นส์ฮอลล์เข้ามาในงานพวกเขาด้วย ซึ่งเพลงส่วนใหญ่บันทึกเสียงในจาเมก้าและร่วมกับศิลปินจาเมก้าอย่างเช่น เบาตี้ คิลเลอร์, สลาย แอนด์ ร็อบบี้ และ เลดี้ ซอว์ อัลบั้มชุดนี้ได้รับ 2 รางวัลแกรมมี่กับซิงเกิล "Hey Baby"  และ "Underneath It All".
โนเดาต์ ออกผลงานรวมเพลงชุด The Singles 1992–2003 และบ็อกซ์เซ็ตชุด Boom Box ในปี 2003 ทั้ง 2 ชุดบรรจุเพลงคัฟเวอร์ของวงทอล์กทอล์ก เพลงแนวซินธ์ป็อป ที่ชื่อ  "It's My Life" ต่อมาหัวหน้าวง เกว็น สเตฟานี ออกผลงานอัลบั้มเดี่ยวของตัวเองในปีถัดมา ร่วมด้วยศิลปินร่วมงานหลายคน รวมทั้งสมาชิกร่วมวงอย่าง โทนี คานอล และ เน็ปจูน ฟาร์เรลล์ ขณะที่มือกีตาร์ ทอม ดูมอนต์มีผลงานไซด์โปรเจกต์ Invincible Overlord ในการทำงานในชื่อ โนเดาต์ วงชนะ 2 รางวัลแกรมมี่ และมียอดขาย 27 ล้านชุดทั่วโลกในขณะนี้
ผลงาน

No Doubt (1992)
The Beacon Street Collection (1995)
Tragic Kingdom (1995)
Return of Saturn (2000)
Rock Steady (2001)
โนเกีย เอ็น72

| --- | --- |

ผู้พัฒนา: โนเกีย
ผู้ผลิต: โนเกีย
เครือข่ายที่รองรับ: GPRS, EDGE
ขายในประเทศ: 2549 , 300 €
ขนาด: 108.8 × 53 × 22 มม.
น้ำหนัก: 124 g (0.273 lb)
ระบบปฏิบัติการ: Symbian OS v8.1a, S60 2nd Edition Feature Pack 3
ซีพียู: TI OMAP 1710, ARM9 32-bit RISC CPU @ 220 MHz
หน่วยความจำระบบ: 20 MB
หน่วยความจำภายนอก: DV RS-MMC / MMC-Mobile
แบตเตอรี่: Li-Ion BL-5C Battery, 3.7 V, 1020 mAh
การป้อนข้อมูล: ปุ่มกด
จอแสดงผล: 176 × 208 พิกเซล 256k , matrix screen
จอแสดงผลภายนอก: No
กล้องหลัง: 2 เมกะพิกเซล, 1600 × 1200
กล้องหน้า: No
โนเกีย เอ็น72 (อังกฤษ: Nokia N72) เป็นสมาร์ตโฟนจากโนเกีย เปิดตัวครั้งแรกเมื่อวันที่ 25 เมษายน พ.ศ. 2549 ใช้ระบบปฏิบัติการซิมเบียนโอเอส 8.1a นอกจากนี้ยังมีกล้องความละเอียด 2 ล้านพิกเซล ผลิตออกมา 2 สี คือ สีดำกับสีชมพู สำหรับเครื่องที่นำมาทดลองใช้งานเป็นสีชมพู และเปิดจำหน่ายขายในช่วงเดือนมิถุนายน พ.ศ. 2549
คุณสมบัติ

สรุปคุณสมบัติของโนเกีย เอ็น72 ในรูปตาราง ดังนี้
| ฟิวเจอร์ | รายละเอียด |
| --- | --- |
ระบบปฏิบัติการ: Symbian OS (8.1a), S60 Second Edition Feature Pack 3 (v2.8)
ประมวลผล: TI OMAP 1710, ARM9 32-bit RISC CPU @ 220 MHz
หน่วยความจำ (RAM): 53 MB
หน่วยความจำ (หน่วยความจำโทรศัพท์): 20 MB
คลื่นความถึ่: 900/1800/1900 MHz
GPRS: ใช่, class 10
EDGE (EGPRS): ใช่, class 10, 236.8 kbit/s
WCDMA: ไม่
หน้าจอหลัก: TFT Matrix, 262,144 สี
คุณสมบัติของกล้อง: แฟลช
เครื่อง: สมาร์ทโฟน
การถ่ายวิดีโอต่อเนื่อง: 15 เฟรม/วินาที
รูปแบบการบันทึกวิดีโอ: H.263, MPEG-4
การบันทึกวิดีโอความละเอียด: 352 × 288
ภาพกล้อง: JPEG
รูปแบบภาพ: BMP, Exif, GIF87a, GIF89a, JPEG, JPEG 2000, PNG, WBMP
การส่งข้อมความ: MMS+SMIL, SMS
Supported Email Protocols: IMAP4, POP3, SMTP
Supported Document Formats: Excel, PDF, Powerpoint, Word
Audio Formats: AAC, AAC+, AMR-NB, eAAC+, MIDI Tones (poly 64), MP3, RealAudio 7, 8, 10, True tones, WAV
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Nokia N72
โนนิโต โดแนร์

| โนนิโต โดแนร์ |
| --- | --- |
เกิด: โนนิโต โดแนร์ กอนซาเลส จูเนียร์ 16 พฤศจิกายน​ พ.ศ. 2525
โนนิโต โดแนร์ (อังกฤษ: Nonito Donaire) นักมวยสากลชาวฟิลิปปินส์เชื้อสายอเมริกัน
ประวัติ

เกิดวันที่ 16 พฤศจิกายน พ.ศ. 2525 ที่ตาลิโบน จังหวัดโบโฮล ประเทศฟิลิปปินส์ มีชื่อจริงว่า โนนิโต โดแนร์ กอนซาเลส จูเนียร์ (Nonito Donaire Gonzales , Jr) แต่มาเติบโตและใช้ชีวิตอยู่ที่แคลิฟอร์เนีย ประเทศสหรัฐอเมริกา ได้รับการจัดอันดับให้เป็นนักมวยดีที่สุดในโลกเป็นอันดับที่ 4 ในทั้งหมด 10 อันดับ เมื่อปี พ.ศ. 2554
เป็นแชมป์โลก 4 รุ่น (ไม่รวมแชมป์เฉพาะกาล)​ โดยเป็นแชมป์โลกมาแล้วในรุ่นฟลายเวท, แบนตัมเวท, ซูเปอร์แบนตัมเวท  และเฟเธอร์เวท โดยชนะนักมวยระดับชั้นแนวหน้าในรุ่นราวเดียวกันมาแล้วหลายคน เช่น เฟร์นันโด มอนติเอล, วิค ดาร์ชิเนียน, โอมาร์ นาบาเอซ, วอลอดือมือร์ ซืยดอเรนโค, วิลเฟรโด บัสเกซ ยูนิโอร์, เจฟฟรีย์ เมเธบูลา, โทชิอากิ นิชิโอกะ และฆอร์เฆ อาร์เช
โนนิโต โดแนร์ มีภรรยาที่รักมาก คือ มาเรีย มาร์เชียล โดแนร์ ซึ่งเป็นผู้จัดการส่วนตัวด้วย ทุกครั้งที่ขึ้นเวทีชก โดแนร์จะสวมกางเกงมวยขายาวถึงเข่า และถุงเท้ายาวปิดน่องจนถึงปิดหน้าแข้งเกือบถึงเข่า สีเดียวกับกางเกง จนเป็นเอกลักษณ์ส่วนตัว
โดแนร์มาเสียแชมป์โลกซูเปอร์แบนตั้มเวทให้กับ กิเยร์โม ริกอนโด นักมวยชาวคิวบา เจ้าของเหรียญทองโอลิมปิกถึง 2 สมัย (ซิดนีย์ 2000 และเอเธนส์ 2004) ในการชกล้มแชมป์โลกขององค์กรมวยโลก (WBO) ที่โดแนร์เป็นแชมป์อยู่ กับสมาคมมวยโลก (WBA) ที่ริกอนโดเป็นแชมป์อยู่ ในวันที่ 13 เมษายน พ.ศ. 2556 ที่นครนิวยอร์ก  (ตามเวลาในสหรัฐอเมริกา) โดยแพ้คะแนนไปอย่างเป็นเอกฉันท์ 114-113, 115-112 และ 116-111  ถึงแม้ว่าจะได้นับ 8 ริกอนโดในยกที่ 10 ก็ตาม
โดแนร์ได้แชมป์โลกในรุ่นที่ 4 คือ เฟเธอร์เวท สมาคมมวยโลก (WBA) มาจากการเอาชนะคะแนน ซิมเพเว เยตวากา แชมป์โลกชาวแอฟริกาใต้ ผู้ซึ่งได้แชมป์โลกมาจากการเอาชนะอาร์ทีดี คริส จอห์น อดีตเจ้าของตำแหน่งชาวอินโดนีเซีย ในวันที่ 31 พฤษภาคม พ.ศ. 2557 ที่มาเก๊า
แหล่งข้อมูลอื่น

เว็บไซต์อย่างเป็นทางการ (อังกฤษ)
Racha lotto
| ด ค ก แชมเปี้ยนโลกชาวฟิลิปปินส์ (เฉพาะ 4 สถาบันหลัก) |
| --- | --- |
เดอะริง:  ปานโช วิลลา 
สภามวยโลก:  แฟลช อีลอร์เด้  เปโดร อดิควิว จูเนียร์  เรเน่ บาเรียนโตส  เออร์บิโต้ ซาลาวาเรีย  โรแลนโด นาวาเร็ตเต้  แฟรงค์ เซเดโน  โรแลนโด พลาสคัว  หลุยส์ ซีโต้ เอสปิโนซา  เจอร์รี่ พีญาโลซา  แมนนี่ ปาเกียว  มัลคอร์ม ทูนาเกา  ไบรอัน วิโลเรีย  โรเดล มายอล  ซอนนี่ บอย จาโร  โนนิโต โดแนร์ 
สมาคมมวยโลก:  แฟลช อีลอร์เด้  โรเบอร์โต ครูซ  เบอร์นาเบ้ วิลลาแคมโป  เบน วิลลาฟอร์  เออร์บิโต้ ซาลาวาเรีย  หลุยส์ ซีโต้ เอสปิโนซา  เฮซุส ซาลูด  มอร์ริส อีสต์  โจมา แกมบัว 
องค์กรมวยโลก:  อีริค จามิลี่  เจอร์รี่ พีญาโลซา  ดอนนี่ เนียเตส  มาร์วิน ซอนโซยา  โนนิโต โดแนร์  เมร์ลีโต ซาบีโย  แมนนี่ ปาเกียว  มาร์ลอน ทาปาเลส 
สหพันธ์มวยนานาชาติ:  บ๊อบบี้ เบอร์นา  โดดี้ บอย พีญาโลซา  โรแลนโด โบฮอล  เทรซี่ มาคาลอส  อีริค ชาเวซ  แมนนี่ เมลชอร์  แมนนี่ ปาเกียว  โนนิโต โดแนร์  ฟลอเรนเต้ คอนเดส  ไบรอัน วิโลเรีย  จอห์นเรียล คาซิเมโร  เจอร์วิน อันคาฮาส  ดอนนี่ เนียเตส
ตัวแปรเสริมสโตกส์

ตัวแปรเสริมสโตกส์ I, Q, U และ V
ตัวแปรเสริมสโตกส์ (Stokes parameters) เป็นชุดของค่าสี่ค่าที่ใช้อธิบายสถานะของโพลาไรเซชัน ของคลื่นแม่เหล็กไฟฟ้า ตั้งชื่อตาม จอร์จ กาเบรียล สโตกส์ นักคณิตศาสตร์และนักฟิสิกส์ชาวไอร์แลนด์ ซึ่งเป็นผู้เสนอขึ้นในปี 1852
ตัวแปรเสริมเหล่านี้มักจะถูกเขียนในรูปแบบของเวกเตอร์ เรียกว่า เวกเตอร์สโตกส์ (Stokes vector) โดยแสดงเป็นฟังก์ชันของความเข้มรวมของลำแสง ระดับของโพลาไรเซชัน และตัวแปรเสริมที่เกี่ยวข้องกับรูปร่างเชิงวงรีของการโพลาไรซ์ ใช้เพื่ออธิบายแสงทั้งที่ไม่โพลาไรซ์ โพลาไรซ์บางส่วน และโพลาไรซ์ทั้งหมด ต่างจากวิธีการคำนวณของโจนส์ ซึ่งสามารถอธิบายได้เฉพาะแสงโพลาไรซ์ทั้งหมดเท่านั้น ยิ่งไปกว่านั้น การแทนด้วยค่านี้เหมาะสมอย่างยิ่งสำหรับการทดลอง เนื่องจากแต่ละค่าสอดคล้องกับผลรวมหรือความแตกต่างของความเข้มที่วัดได้ง่าย
ผลของระบบทางแสงที่มีต่อโพลาไรเซชันของแสงสามารถกำหนดได้โดยการสร้างเวกเตอร์สโตกส์สำหรับแสงที่ตกกระทบและใช้เมทริกซ์มึลเลอร์ เพื่อให้ได้เวกเตอร์สโตกส์ของแสงขาออกจากระบบ
หลักการ

เรามักจะนำตัวแปรเสริมสโตกส์มาเขียนรวมเป็นเวกเตอร์สโตกส์ ดังนี้:
เราสามารถมองว่าตัวแปรเสริมสโตกส์เป็นความเข้มทั่วไปสามค่า
I: ความเข้มทั้งหมดที่วัดได้รวมกัน
V: ความเข้มของโพลาไรเซชันแบบวงกลม ซึ่งอาจมีค่าเป็นบวกหรือลบขึ้นอยู่กับทิศทางของการหมุน
L\equiv Q+iU\equiv |L|e^{i2\theta }: ความเข้มของโพลาไรเซชันแบบเส้นตรง ซึ่งเป็นจำนวนเชิงซ้อน ที่อธิบายความเอียง  \theta  ของทิศทางของโพลาไรเซชัน
สำหรับแสงโพลาไรซ์ทั้งหมด ซึ่งมีสถานะโพลาไรซ์แบบเดียวกันทั้งหมด สามารถแสดงได้เป็น
สำหรับลำแสงโพลาไรซ์บางส่วน ตัวแปรเสริมสโตกส์จะถูกกำหนดเป็นค่าเฉลี่ย สมการก่อนหน้าจะกลายเป็นอสมการ:
โดย  I_{p}/I เรียกว่าเป็น อัตราโพลาไรเซชัน
คำจำกัดความ

เราสามารถให้คำจำกัดความของตัวแปรเสริมสโตกส์ได้หลายแบบขึ้นอยู่กับว่าอธิบายสถานะของโพลาไรซ์ของแสงอย่างไร
คลื่นระนาบอาจแสดงลักษณะเฉพาะด้วยเวกเตอร์คลื่น  {\vec {k}} และแอมพลิจูดเชิงซ้อนของสนามไฟฟ้า  E_{1} และ  E_{2} อธิบายด้วยฐาน  ({\hat {\epsilon }}_{1},{\hat {\epsilon }}_{2}) หรืออาจแสดงโดยใช้เวกเตอร์คลื่น เฟส  \phi  และสถานะโพลาไรเซชัน  \Psi  โดย  \Psi  คือเส้นโค้งที่วาด สนามไฟฟ้าในระนาบหนึ่ง ๆ สถานะโพลาไรเซชันที่พบบ่อยที่สุดคือโพลาไรเซชันแบบเส้นตรง และแบบวงกลม ซึ่งเป็นกรณีพิเศษของสถานะทั่วไปของโพลาไรเซชันแบบวงรี
คำจำกัดความ > องค์ประกอบสนามไฟฟ้า

ตัวแปรเสริมสโตกส์ถูกนิยามตามองค์ประกอบของสนามไฟฟ้าโดย
โดยที่ดัชนีอ้างอิงถึงสามฐาน: ฐานอ้างอิงในระบบพิกัดคาร์ทีเซียน ( {\hat {x}},{\hat {y}}) ฐานที่ทำมุม 45 องศากับฐานอ้างอิง ( {\hat {a}},{\hat {b}}) และฐานวงกลม ( {\hat {l}},{\hat {r}}) โดยฐานวงกลมถูกกำหนดโดย  {\hat {l}}=({\hat {x}}+i{\hat {y}})/{\sqrt {2}}
รูปทางขวาแสดงให้เห็นว่าเครื่องหมายบวกลบของตัวแปรเสริมสโตกส์มีความสัมพันธ์กับทิศทางการหมุนและการวางแนวของแกนเอกของวงรีอย่างไร
นอกจากนี้ยังสามารถแสดงตัวแปรเสริมสโตกส์ในทั้งสามฐานแต่ละฐานแยกกัน
ในฐาน ( {\hat {x}},{\hat {y}}) ตัวแปรเสริมสโตกส์ถูกนิยามโดย
ในฐาน  ({\hat {a}},{\hat {b}}) แสดงได้เป็น
และในฐาน  ({\hat {l}},{\hat {r}}):
คำจำกัดความ > ในรูปของวงรี

วิธีหนึ่งในการอธิบายโพลาไรเซชันคือการระบุแกนเอกและแกนโทของวงรีโพลาไรเซชัน การวางแนว และทิศทางการหมุน ความสัมพันธ์ระหว่างค่าต่าง ๆ ในของวงรีโพลาไรเซชันกับตัวแปรเสริมสโตกส์ อาจแสดงได้ดังนี้:
และในทางกลับกัน:
คำจำกัดความ > ในพิกัดทรงกลม

ตัวแปรเสริมสโตกส์อาจแสดงในรูปของพิกัดทรงกลม เรียกว่าทรงกลมปวงกาเร
ในที่นี้  Ip,  2\psi  และ  2\chi  คือพิกัดทรงกลมของสถานะโพลาไรเซชันในปริภูมิสามมิติของตัวแปรเสริมสโตกส์สามตัวหลัง ตัวคูณ 2 อยู่ข้างหน้า  \psi  แสดงถึงความจริงที่ว่าวงรีที่หมุนไป 180 องศาจะไม่ต่างจากเดิม ในขณะที่ตัวคูณ 2 ที่อยู่ข้างหน้า  \chi  บ่งบอกว่าวงรีจะไม่สามารถแยกความแตกต่างได้เมื่อพลิกแกนทั้งสองตามด้วยการหมุน 90
สามารถหาค่าต่าง ๆ ในพิกัดทรงกลมจากตัวแปรเสริมสโตกส์ได้ด้วยสมการต่อไปนี้:
ตัวอย่าง

ตารางต่อไปนี้แสดงเวกเตอร์สโตกส์สำหรับสถานะโพลาไรเซชันของแสงที่พบได้บ่อย
| โพลาไรเซชัน | เวกเตอร์สโตกส์ | โพลาไรเซชัน | เวกเตอร์สโตกส์ |
| --- | --- | --- | --- |
| เส้นตรงแนวนอน |  {\begin{pmatrix}1\\1\\0\\0\end{pmatrix}} | เส้นตรงแนวตั้ง |  {\begin{pmatrix}1\\-1\\0\\0\end{pmatrix}} |
| วงกลมวนซ้าย |  {\begin{pmatrix}1\\0\\0\\-1\end{pmatrix}} | วงกลมวนขวา |  {\begin{pmatrix}1\\0\\0\\1\end{pmatrix}} |
| เส้นตรงเฉียง  \pm 45 องศา |  {\begin{pmatrix}1\\0\\\pm 1\\0\end{pmatrix}} | ไม่โพลาไรซ์ |  {\begin{pmatrix}1\\0\\0\\0\end{pmatrix}} |
วงรีของโพลาไรเซชันและตัวแปรที่เกี่ยวข้อง

วงรีโพลาไรเซชัน แสดงความสัมพันธ์ระหว่างทรงกลมปวงกาเรกับค่า ψ และ χ
ภาพอธิบายสถานะโพลาไรซ์บนทรงกลมปวงกาเร
โนบอดี (เพลง)

Error ซิงเกิลโดยวันเดอร์เกิลส์
"โนบอดี" (อังกฤษ: Nobody) เป็นเพลงแดนซ์ป็อป โปรดิวซ์โดย พัก จิน-ย็อง ขับร้องโดยวงเกิร์ลกรุปเกาหลีที่ชื่อ วันเดอร์เกิลส์ ออกขายในรูปแบบดิจิทัลดาวน์โหลดเมื่อวันที่ 22 กันยายน ค.ศ. 2008 ในเกาหลี ถือเป็นเพลงยอดนิยม มียอดการค้นหาระดับ 1 และติดอันดับ 1 บนเว็บไซต์ดนตรีดิจิทัลหลายแห่ง
รางวัล

| ปี | พิธีมอบรางวัล | รางวัล | ผล | อ้างอิง |
| --- | --- | --- | --- | --- |
| 2008 | Cyworld Digital Music Awards | Song of the Month (September) | ชนะ |  |
| 2008 | Cyworld Digital Music Awards | Song of the Month (October) | ชนะ |  |
| 2008 | Golden Disc Awards | Digital Bonsang | ชนะ |  |
| 2008 | Golden Disc Awards | Popularity Award | เสนอชื่อเข้าชิง |  |
| 2008 | Mnet Km Music Festival | Song of the Year | ชนะ |  |
| 2008 | Mnet Km Music Festival | Best Music Video | ชนะ |  |
| 2008 | Mnet Km Music Festival | Best Dance Performance | เสนอชื่อเข้าชิง |  |
| 2009 | Korean Music Awards | Song of the Year | เสนอชื่อเข้าชิง |  |
| 2009 | Korean Music Awards | Best Dance & Electronic Song | เสนอชื่อเข้าชิง |  |
| 2009 | โซลมิวสิกอะวอดส์ | Best Song Award | ชนะ |  |
| 2009 | โซลมิวสิกอะวอดส์ | Bonsang Award | ชนะ |  |
| 2010 | Myx Music Awards | Favorite International Video | เสนอชื่อเข้าชิง |  |

| รายการ | วันที่ | อ้างอิง |
| --- | --- | --- |
| มิวสิกแบงก์ (เคบีเอส) | 3 ตุลาคม 2008 |  |
| มิวสิกแบงก์ (เคบีเอส) | 10 ตุลาคม 2008 |  |
| มิวสิกแบงก์ (เคบีเอส) | 17 ตุลาคม 2008 |  |
| มิวสิกแบงก์ (เคบีเอส) | 24 ตุลาคม 2008 |  |
รายชื่อเพลง

"Nobody" — 3:34
"Nobody (English version)" — 3:34
"Nobody (Karaoke Version)" — 3:34
"Nobody (Instrumental Remastered)" — 3:36
"Nobody" (Jason Nevins Remix) — 3:32
"Nobody" (Jason Nevins Extended Remix) — 5:50
"Nobody" (Jason Nevins Remix) [Instrumental] — 3:32
"Nobody" (Jason Nevins Extended Remix) [Instrumental] — 5:50
ชาร์ต > ชาร์ตประจำสัปดาห์

| ชาร์ต (2009) | ตำแหน่ง สูงสุด |
| --- | --- |
US Billboard Hot 100: 76
US Billboard Heatseekers Songs: 4
US Dance Single Sales (Billboard): 1
ชาร์ต > ชาร์ตสิ้นปี

| ชาร์ต (2009) | ตำแหน่ง |
| --- | --- |
US Billboard Hot Single Sales: 1
ประวัติการวางจำหน่าย

| ภูมิภาค | วันที่ | เวอร์ชัน | รูปแบบ | ค่าย | อ้างอิง |
| --- | --- | --- | --- | --- | --- |
| เกาหลีใต้ | 22 กันยายน 2008 | ภาษาเกาหลี | ดิจิทัลดาวน์โหลด สตรีมมิง | เจวายพี |  |
| สหรัฐ | 6 มิถุนายน 2009 | ดิจิทัลดาวน์โหลดภาษาอังกฤษ | ดิจิทัลดาวน์โหลด สตรีมมิง | เจวายพี |  |
| สหรัฐ | 11 ตุลาคม 2009 | เวอร์ชัน Sing-Along | ซีดี ดิจิทัลดาวน์โหลด | เจวายพี |  |
| สหรัฐ | 30 ตุลาคม 2009 | รีมิกซ์อิดิชัน | ดิจิทัลดาวน์โหลด | เจวายพี |  |
โนเซอร์ไพรเซส

Error ซิงเกิลโดยเรดิโอเฮด
"โนเซอร์ไพรเซส" (อังกฤษ: No Surprises) นั้นเป็นเพลงของวงออลเทอร์นาทิฟร็อก เรดิโอเฮด, โดยเป็นซิงเกิลที่สี่จากอัลบั้มสตูดิโอ โอเคคอมพิวเตอร์ (2540) ซึ่งเป็นอัลบั้มสตูดิโอลำดับที่สามของวง ออกจำหน่ายในวันที่ 12 มกราคม พ.ศ.2541 มิวสิกวิดีโอของเพลงนั้นประกอบด้วยทอม ยอร์กที่ร้องเพลงอยู่ภายในหมวกดำน้ำในขณะที่ระดับน้ำไต่ขึ้นสูงจนท่วมอย่างช้า ๆ ซิงเกิลนี้ขึ้นอันดับสูงสุดที่อันดับ 4 บนชาร์ตซิงเกิลแห่งสหราชอาณาจักร
อ่านเพิ่ม

Footman, Tim (2007). Welcome to the Machine: OK Computer and the Death of the Classic Album. Chrome Dreams. ISBN 978-0-634-04619-3.
Randall, Mac (2000). Exit Music: The Radiohead Story. Omnibus Press. ISBN 0-385-33393-5.
OK Computer: Radiohead: Guitar, Tablature, Vocal. Alfred Publishing Company. 2001. ISBN 0-7579-9166-1.
แหล่งข้อมูลอื่น

"No Surprises" ที่ยูทูบ
เนื้อเพลงเต็มของเพลงนี้ ที่เมโทรลิริกส์
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย
โพลาไรเซอร์

ตัวกรองโพลาไรซ์ ทำหน้าที่ลดการสะท้อน (ซีกบน) แต่ยังสามารถสะท้อนจนเห็นผู้ถ่ายภาพจาง ๆ ได้ที่มุมบรูว์สเตอร์ อย่างไรก็ตามเนื่องจากแสงที่สะท้อนจากกระจกเก๋งหลังรถค่อนข้างเป็นแสงโพลาไรซ์ (ดู โพลาไรเซชันโดยการสะท้อน) ก็ทำให้ไม่สามารถตัดแสงสะท้อนส่วนนี้ได้ดีนัก
โพลาไรเซอร์ (Polarizer หรือ Polariser) เป็นตัวกรองแสงซึ่งสามารถทำให้แสงซึ่งมีโพลาไรซ์ตามแนวที่กำหนดหรือแบบที่ต้องการผ่านได้ ส่วนแสงที่มีโพลาไรซ์แบบอื่นจะถูกปิดกั้นไว้มิให้ผ่านได้ นอกจากนี้ โพลาไรเซอร์ยังสามารถแปลงแสงซึ่งมีโพลาไรซ์แบบผสมหรือไม่ทราบทิศทางให้กลายเป็นแสงโพลาไรซ์ได้อีกด้วย เรียกแสงที่ผ่านโพลาไรเซอร์ว่า แสงโพลาไรซ์
ในชีวิตประจำวัน โพลาไรเซอร์มีสองชนิด คือ โพลาไรเซอร์แบบเส้นตรง (linear polarizer) และ โพลาไรเซอร์แบบวงกลม (circular polarizer) โพลาไรเซอร์เหล่านี้สามารถนำไปประยุกต์ใช้ในทางการถ่ายภาพ การประดิษฐ์เครื่องมือทางแสง เช่น จอภาพผลึกเหลว ได้อีกด้วย นอกเหนือจากแสงแล้ว ยังมีโพลาไรเซอร์สำหรับคลื่นวิทยุ (เช่นเสาอากาศ) คลื่นไมโครเวฟ และรังสีเอกซ์
โพลาไรเซอร์แบบเส้นตรง

โพลาไรเซอร์แบบเส้นตรง แบ่งได้เป็นสองประเภท คือ โพลาไรเซอร์ดูดกลืน (absorptive polarizer) ซึ่งทำงานโดยการดูดกลืนแสงโพลาไรซ์ในทิศที่ไม่ต้องการออกเสีย และ โพลาไรเซอร์แบ่งลำแสง (beam-splitting polarizer) ซึ่งทำงานโดยการแยกลำแสงออกเป็นสองลำ แต่ละลำมีทิศทางการสั่นหรือโพลาไรซ์ตรงข้ามกัน
โพลาไรเซอร์แบบเส้นตรง > โพลาไรเซอร์ชนิดตับลวด

โพลาไรเซอร์ชนิดตับลวด (wire-grid polarizer) เป็นโพลาไรเซอร์แบบที่ง่ายที่สุด ประกอบด้วยลวดโลหะขนาดเล็กมากเรียงกันเป็นตับบนระนาบที่ตั้งฉากกับเส้นลำแสง คลื่นแม่เหล็กไฟฟ้าใดที่มีองค์ประกอบในทิศขนานกับเส้นลวด จะกระตุ้นให้อิเล็กตรอนในตับลวดเคลื่อนไปตามเส้นลวด จากนั้นจึงสะท้อนคลื่นแม่เหล็กไฟฟ้ากลับ โดยมีพลังงานบางส่วนสูญเสียไปเป็นพลังงานความร้อน ในส่วนของคลื่นแม่เหล็กไฟฟ้าที่มีองค์ประกอบในทิศตั้งฉากกับแนวลวด อิเล็กตรอนไม่สามารถเคลื่อนที่ไปได้ไกลนัก ส่งผลให้เส้นลวดไม่สามารถสะท้อนพลังงานกลับไปได้ จึงยอมให้คลื่นแม่เหล็กไฟฟ้าผ่านออกไป จากความจริงข้างต้นทำให้ได้ว่าทิศทางการโพลาไรซ์ของโพลาไรเซอร์ชนิดตับลวด คือ ทิศตั้งฉากกับแนวลวด ซึ่งขัดแย้งกับการมองว่าคลื่นสามารถลอดผ่านรูระหว่างลวดสองเส้นในตับลวดได้
ในทางปฏิบัติ มักกำหนดให้ระยะระหว่างเส้นลวดสองเส้นในตับลวด น้อยกว่าความยาวคลื่นของคลื่นแม่เหล็กไฟฟ้า และเส้นลวดควรมีขนาดเล็กกว่านั้นมาก ๆ ส่งผลให้โพลาไรเซอร์ชนิดนี้นิยมใช้กับคลื่นไมโครเวฟ และรังสีอินฟราเรด หากจะใช้กับแสงที่มองเห็น จะต้องใช้เทคนิคการพิมพ์หิน (lithography) ในการผลิตตับลวด เนื่องจากสัดส่วนโพลาไรซ์ (degree of polarization) ไม่ค่อยขึ้นกับความยาวคลื่นและมุมตกกระทบ ทำให้โพลาไรเซอร์ชนิดนี้นิยมใช้ในช่วงย่านความถี่กว้าง ๆ
โพลาไรเซอร์แบบเส้นตรง > โพลาไรเซอร์ชนิดดูดกลืน

โพลาไรเซอร์ชนิดดูดกลืน (absorptive polarizer) ทำงานโดยอาศัยผลึกบางชนิด ซึ่งสามารถดูดกลืนแสงโพลาไรซ์ลักษณะหนึ่งได้ ทำให้มีการนำมาใช้งานเป็นโพลาไรเซอร์ ตัวอย่างของผลึกซึ่งมีสมบัติดังกล่าวคือ ทัวร์มาลีน (tourmaline) อย่างไรก็ตาม ทัวร์มาลีนมีสมบัติขึ้นกับความยาวคลื่น นอกจากนี้ตัวผลึกยังมีสีด้วย จึงนิยมใช้เฮราพาไทต์ (Herapathite) ซึ่งไม่มีสีแต่สร้างให้ผลึกมีขนาดใหญ่ยาก แทน
ตัวกรองโพลารอยด์เดิมทีทำจากผลึกเฮราพาไทต์ แต่ต่อมาได้มีการดัดแปลงขึ้นให้ทำงานคล้ายกับโพลาไรเซอร์ชนิดตับลวด วิธีการผลิตมีดังนี้ คือผลิตแผ่นโพลิไวนิลแอลกอฮอล์เจือไอโอดีน จากนั้นยืดไปในทางใดทางหนึ่งจนอนุภาคไอโอดีนที่เจือสามารถเคลื่อนที่ไปในทิศทางเดียวกับทิศที่ยืด อนุภาคไอโอดีนนี้เองที่ทำงานเหมือนกับอิเล็กตรอนในตับลวด ตัวกรองโพลารอยด์ปัจจุบันนำไปใช้ทำแว่นกันแดด ตัวกรองแสงสำหรับถ่ายภาพ และหน้าจอผลึกเหลว มีข้อดีคือ ทน ราคาถูก
นอกจากโพลาไรเซอร์ที่กล่าวมาแล้ว โพลาไรเซอร์ยังสามารถทำได้จากอนุภาคนาโนเงินฝังในแผ่นแก้วบางมาก (≤0.5 mm) ทำให้ได้โพลาไรเซอร์ที่ทนกว่าและประสิทธิภาพดีกว่าโพลารอยด์ ซึ่งเห็นได้จากสัดส่วนโพลาไรเซชันที่ 100,000:1 และสัดส่วนดูดกลืนแสงโพลาไรซ์แนวเดียวกัน 1.5% โพลาไรเซอร์ชนิดนี้มีประสิทธิภาพดีในย่านอินฟราเรดคลื่นสั้น และนิยมใช้ในการสื่อสารด้วยใยแก้วนำแสง
โพลาไรเซอร์แบบเส้นตรง > โพลาไรเซอร์ชนิดแยกลำแสง

โพลาไรเซอร์ชนิดแยกลำแสง (Beam-splitting polarizers) ทำงานโดยแยกลำแสงตกกระทบเป็นสองลำ แต่ละลำมีโพลาไรเซชันแตกต่างกัน โพลาไรเซชนันชนิดนี้ทำงานได้ดีเมื่อใช้แยกโพลาไรเซชันสองชนิดที่ตั้งฉากกัน แต่ในทางปฏิบัติแล้วมีเพียงสองลำแสงที่โพลาไรซ์อย่างสมบูรณ์ ส่วนลำแสงที่เหลือเป็นแสงโพลาไรซ์แบบผสม
โพลาไรเซอร์ชนิดแยกลำแสงไม่ดูดกลืนแสงโพลาไรซ์ที่ไม่ต้องการ แต่ทำหน้าที่แยกออกไปในทิศทางอื่นแทน ดังนั้นจึงนิยมใช้ในทางการสื่อสารข้อมูลด้วยแสงเลเซอร์ หรือการวิเคราะห์และใช้งานลำแสงโพลาไรซ์สองชนิดพร้อมกัน
โพลาไรเซอร์แบบเส้นตรง > โพลาไรเซอร์ชนิดแยกลำแสง > การโพลาไรซ์โดยการสะท้อน

เมื่อแสงตกกระทบรอยต่อระหว่างตัวกลางโปร่งใสสองชนิดที่มีดัชนีหักเหแตกต่างกัน ค่าความสะท้อนของแสงโพลาไรซ์ตั้งฉากกับระนาบตกกระทบ (s) และแสงโพลาไรซ์บนระนาบตกกระทบ (p) จะแตกต่างกัน ถ้ามุมตกกระทบเท่ากับมุมค่าหนึ่งที่เรียกว่า มุมบริวสเตอร์ (Brewster's angle) จะทำให้ลำแสงสะท้อนเป็นแสงโพลาไรซ์ในทิศทางตั้งฉากกับระนาบตกกระทบ (s) ชนิดเดียว สำหรับแสงที่ตกกระทบรอยต่ออากาศ-แก้ว จะได้ว่ามุมบริวสเตอร์มีค่า 57° อนึ่ง โพลาไรเซอร์แบบสะท้อนนิยมทำด้วยกระจกหลายอันประกบติดกัน และจากการทดลองพบว่าลำแสงโพลาไรซ์แบบ s ประมาณ 16% จะสะท้อนที่รอยต่ออากาศ-กระจก หรือกระจก-อากาศ ส่วนที่เหลือนั้นสะท้อนในแนวรอยต่อระหว่างกระจก ซึ่งถ้าวางกระจกหนาหลายชั้น แม้ว่าจะได้ลำแสงโพลาไรซ์เข้มขึ้น แต่ก็เป็นลำแสงที่กว้างและไม่ค่อยมีประโยชน์มากนัก
หากสร้างโพลาไรเซอร์โดยเรียงกระจกซ้อนกันหลายชั้น อาจเพิ่มปริมาณของแสงโพลาไรซ์ในลำแสงส่องผ่านได้ โดยการเพิ่มมุมตกกระทบให้มากกว่ามุมบริวสเตอร์ ซึ่งอาจได้ถึง 100% ถ้าใช้กระจกสี่แผ่นเรียงติดกันและมุมตกกระทบ 80° แต่ความเข้มแสงจะลดลง ยิ่งเพิ่มจำนวนชั้นของกระจก ก็จะได้แสงโพลาไรซ์ในสัดส่วนมากขึ้นแต่ความเข้มน้อยลง
โพลาไรเซอร์แบบเส้นตรง > โพลาไรเซอร์ชนิดแยกลำแสง > โพลาไรเซอร์แบบหักเหสองแนว

โพลาไรเซอร์แบบหักเหสองแนว (birefringent polarizer) ทำงานโดยอาศัยหลักการหักเหสองแนวของผลึกเช่นเขี้ยวหนุมาน และแคลไซต์ ซึ่งเป็นผลึกที่สามารถแยกลำแสงตกกระทบออกเป็นสองลำ ลำหนึ่งเป็นไปตามกฎของสแน็ล เรียกว่า รังสีสามัญ (ordinary "o" ray) อีกลำไม่เป็นไปตามกฎของสแน็ล เรียกว่า รังสีวิสามัญ (extraordinary "e" ray) รังสีทั้งสองนี้ มีสถานะโพลาไรเซชันที่แตกต่างกัน แต่ไม่จำเป็นต้องเป็นโพลาไรซ์แบบเส้นตรง อาจจะเป็นโพลาไรซ์แบบวงกลมก็ได้ นอกจากนี้ยังมีค่าดัชนีหักเหที่ไม่เหมือนกันแม้เป็นผลึกก้อนเดียวกันด้วย
โพลาไรเซอร์แบบหักเหสองแนวที่รู้จักกันดี ได้แก่ ปริซึมนิคอล (Nicol prism) ซึ่งเป็นผลึกแคลไซต์สองก้อนประสานด้วยน้ำมันสนบาลซัม (Canada Balsam) ผลึกดังกล่าวจะตัดให้มีลักษณะที่รังสีสามัญกับรังสีวิสามัญมีสถานะโพลาไรเซชันตั้งฉากกัน จากนั้นเมื่อรังสีสามัญกระทบรอยต่อ จะเกิดการสะท้อนไปทางข้างของปริซึม ส่วนรังสีวิสามัญจะทะลุผ่านได้ตามปกติ ปริซึมชนิดนี้นิยมใช้มากในทางการศึกษาด้วยกล้องจุลทรรศน์ ในปัจจุบันได้มีปริซึมกลาน–ทอมป์สัน (Glan–Thompson prism) ปริซึมกลาน–ฟูโก (Glan–Foucault prism) และปริซึมกลาน–เทย์เลอร์ (Glan–Taylor prism) อนึ่ง ปริซึมเหล่านี้ไม่ใช่ตัวแยกลำแสงโพลาไรซ์อย่างแท้จริง เพราะมีแค่ลำแสงส่องผ่านเท่านั้นที่ได้รับการโพลาไรซ์โดยสมบูรณ์
ปริซึมวอลลัสตัน (Wollaston prism) เป็นโพลาไรเซอร์แบบหักเหสองแนวที่รู้จักกันดีเช่นกัน ทำจากปรึซึมแคลไซต์รูปทรงสามเหลี่ยมสองก้อนเชื่อมติดกัน โดยให้แกนผลึกของแต่ละก้อนตั้งฉากกัน เมื่อฉายแสงโพลาไรซ์แบบผสมเข้าไป จะได้แสงสองลำแยกกันที่แนวเชื่อมระหว่างผลึกออกจากกัน ลำแสงทั้งสองทำมุม 15°–45° นอกจากปริซึมวอลลัสตันแล้ว ยังมีปริซึมโรชง (Rochon prism) และปริซึมเซนาร์มง (Sénarmont prism) ที่ทำงานคล้ายกัน แตกต่างก็ตรงที่มีการจัดวางแกนผลึกไม่เหมือนกัน นอกจากนี้ ปริซึมเซนาร์มงยังมีอากาศแทรกระหว่างรอยต่อผลึกด้วย ซึ่งไม่เหมือนกับปริซึมวอลลัสตันและปริซึมโรคง
ปริซึมโนมาร์สกี (Nomarski prism) เป็นปรึซึมที่ดัดแปลงจากปริซึมวอลลัสตัน สำหรับใช้ศึกษาวัตถุโปร่งใสมาก ๆ ด้วยกล้องจุลทรรศน์